khistorydata/jeongjo-sjw-relations huggingface dataset:
정조 13년
洪仁浩啓曰卽者義禁府都事來言時囚罪人李光遇今日內公律草記勘放事命下而判義禁鄭昌聖未肅拜次堂例不得擧行云判義禁鄭昌聖卽爲牌招何如傳曰判義禁許遞前望單子入之待下批牌招勘律後草記
정조 13년
判義禁前望單子入之韓光會落點
정조 13년
洪仁浩啓曰判義禁韓光會牌不進推考傳旨今方捧入而時囚勘放命下之後如是違牌不卽擧行事甚未安更卽牌招何如傳曰令次堂擧行
정조 13년
洪仁浩啓曰卽者刑曹郞廳來言昨日動駕時衛外擊錚人所當卽爲捧供而親祭齋戒相値不得開坐待無故日擧行云矣敢啓傳曰竝今日捧入
정조 13년
以中官崔鳳佐拿處傳旨傳于洪仁浩曰分揀
정조 13년
以司謁金忠大手本別監李喆孫爲先除下其罪狀有令攸司科治事傳于洪仁浩曰李喆孫作弊之狀前此現發不啻屢次此無他渠輩從前惡習每每綻露之致極爲痛駭而至於昨日事尤萬萬駭然若有一分法綱名以掖隷焉敢攫取貢人物件乎此後勿論地衣地排掖隷之侵責攫奪者自該庫該監該倉轉報戶曹竝與司謁草記論罪萬一掩置該司郞官勘罪姑捨是提調及判堂亦難免其責發牌戶郞以此嚴飭該掖隷除名出付該倉仍定雇軍之役該司謁令攸司從重科治
정조 13년
前事變假注書金初爕狀啓臣敬奉聖批更爲傳諭于果川下北面甕幕里議政府領議政金致仁所住處則以爲臣自承恩命五內震越求死不得再上書啓攢手俟命及奉批諭惶隘轉甚今此聖敎若以賤臣進退係於臺章有無竊恐日月之明猶有遺照噫臣之負犯是何等關係也雖使臣千死百死不足以自贖其萬一則藉無公議之迭發臣罪自如也敢復議到於官職去就之間乎尙逭金木得全軀命已爲莫大之寬典而恩宥敍復之竝下有如微眚薄過一時經勘之爲則尤是萬萬非常之過擧國體公法兩皆顚倒是則緣臣無狀有以仰累聖德此其罪亦誅殛而有餘也顧此中書一步卽臣前後再死之地也曲木之驚禽鳥猶然矧在於人其情如何覆轍在前言之體粟誠不忍一日一刻縻在身上聖上臨下何所不燭儻以其老昏顚妄謂不足卽煩典章則先將臣議政職銜亟行鐫去進命攸司議其當律俾朝夕垂絶之喘得以瞑目入地實終始生成之大惠也附奏之辭未敢悉暴衷情謹當冒入文字仰請處分臣旣承偕入之命姑爲仍留緣由竝以馳啓爲白臥乎事是良厼銓次善啓向敎是事
정조 13년
以假注書金初爕偕來狀啓傳于洪仁浩曰到今豈更有喧聒之人乎卿之一來豈或趑趄乎勞攘之餘坐待簉朝卿須安心肅命事更爲傳諭期於偕入
정조 13년
李亨元以奎章閣檢書官以守宮檢校提學意啓曰夜間閣內諸處無事之意敢啓傳曰知道
정조 13년
韓晩裕以弘文館言啓曰新除授校理李魯述時在京畿砥平地副校理鄭福煥時在全羅道昌平地修撰權裕時在京畿利川地經筵入番事緊請竝斯速乘馹上來事下諭答曰依啓
정조 13년
韓晩裕以宗簿寺官員以提調意啓曰璿源譜略洗補印本今月初八日卯時當爲陪進而動駕相値進上日字更爲推擇擧行何如傳曰允還宮後爲之
정조 13년
洪仁浩以宗簿寺官員以提調意啓曰璿源譜略洗補印本進上還宮後爲之事命下矣更令日官推擇吉時則明日午時爲吉云以此時倍進之意敢啓傳曰知道
정조 13년
趙衍德以兵曹言啓曰依下敎龍虎營拘留罪人曺景休放送之意敢啓傳曰知道
정조 13년
韓晩裕以成均館官員以同知館事大司成意啓曰今正月初七日儒生上旬輪次當爲設行而大提學未差限內不得爲之之意敢啓傳曰人日製初八日當遣文任設行弘文提學牌招
정조 13년
洪仁浩以訓鍊都監言啓曰今正月初八日景慕宮擧動時因兵曹節目金虎門軍六十名將官率領挾輦侍衛弘化門軍八十名北營標下軍三十五名各其將官率領出付隨駕營還宮後各還直所而竝待標信擧行之意敢啓傳曰知道
정조 13년
洪仁浩以刑曹言啓曰今正月初三日動駕時慶尙道居昌居幼學金南澤擊錚於衛外故取考其原情則以爲戊申之變凶逆希亮熊輔崇坤等起自安義先陷咸陽次鏖居昌擧皆竄身而贈承旨愼溟翊首倡義聲傳檄境內以爲募軍行討而此際渠父遇彩與其兄鳴夏及姪子南翼南俊等勇赴於義兵所或爲領軍將或爲都執事追逐賊兵而賊將命碩者忽地逃走故渠父與叔姪皆以壯士追捕斬首獻于官軍則論其功勞一門四人少無異同而南翼入於錄券其餘三人未免遺漏今於周甲凡在倡義之泯未褒揚者使之抄啓故往告營邑則謂以無公文不爲登啓渠父與叔姪之忠烈竟歸湮沒特下處分云矣渠之所供亦言其父叔等名字初不入於錄券又無公家文蹟之可徵云則今此所告自歸誣罔此不過鄕曲奸民幸値舊甲之重回得聞紀勳之盛擧生心干恩之計妄訴無稽之言其爲情狀誠極痛駭原情內辭緣勿施其誣罔之罪自臣曹考律嚴勘何如傳曰下送本道處置可也
정조 13년
洪仁浩以刑曹言啓曰今正月初三日動駕時京畿楊州居良人申寬聖擊錚於衛外故取考其原情則以爲樓院旅店創設之初以有北漢山城故設置甲士屯軍近千戶募入設店而店人等資生之道專爲東北魚商或受食煙價或得魚駄以其餘利聊作命脈者屢百年之久矣東村旅店募入後一依備局定式計給煙稅各安其業矣店人等不有定式成群作黨執捉魚駄操縱威脅十兩當捧之物種勒定以五六兩使中都兒發賣專利如不滿意則稱以亂廛每起訟端之致渠等不勝至冤願以依節目計給煙價後通共和賣則旅店人白地坐食煙稅而必欲勒奪都庫故都下饌物之騰踊良由此也從今以後旅店人坐捧煙稅渠等計給煙稅後任其所向通共發賣之意永成節目事得蒙天恩云矣觀此原情內辭意則此是猥濫中尤猥濫者月前以此事有擊錚之擧特下備局事未究竟而再犯呼訴者民習之奸濫事體之猥屑誠極痛駭原情勿施申寬聖自臣曹考律嚴勘何如傳曰允
정조 13년
洪仁浩以刑曹言啓曰昨日動駕時黃海道載寧居良人姜萬得等撃錚於衛外故取考其原情則以爲渠等所在馬山垌以訓鍊都監備物力築堰處去丙申年大水濱破而訓局無補築之勢故作人等修築收獲而訓局導掌每年以收稅上納正租爲六十一石十八斗矣破垌時稱以物主金富仁洪徵龜等兩人中間突出恣意打作令該曹明査決給云矣今此擊錚原情辭意非但四件之外其爲猥濫莫此爲甚且其原情中狀頭則乃是石重環本曹推問時納供則乃是姜萬得爲名人故問其煥名之由則渠之言內以爲狀頭石重環中路得病落後不來不得來現云而鳴金訴冤何等重大而事旣猥屑名又變幻者其爲情狀節節痛駭原情勿施姜萬得自臣曹考律嚴勘何如傳曰下送本道處置可也
정조 13년
洪仁浩以義禁府言啓曰時囚罪人李光遇以公律草記勘放事命下矣李光遇全羅監司徐龍輔査啓據刑曹粘目內稅穀上納毋論元稅宮稅朝家前後申飭何等截嚴而今此興陽稅船之到泊京江無風無浪忽地致敗者已極可疑七十石中路移載之說難免作奸之跡五十石先給船主之供明有符同之計及其本宮上納之際又以折錢代納則防納之罪不計多少渠安得免領運色吏李景燁弄奸之狀昭不可掩裝發成冊報營狀聞法意至重而惠廳位太停退大同報營成冊同載於一船色吏供招則分載於各船云者已與狀聞中成冊大段相左許多奸狀綻露無餘該縣監矇未覺察之罪固當重勘移義禁府處之罪取考律文則大明律不應爲條有曰凡不應得爲而爲之事理重者杖八十云矣李光遇杖八十以公罪收贖放送之意敢啓傳曰知道如有功議各減一等
정조 13년
刑曹啓目掌樂院典樂林鳳瑞旣已遲晩考律嚴勘何如判付啓年近七十聞是守僕誤訓之致分揀放送爲良如敎
정조 13년
刑曹啓目粘連李辰春獄案諸條更令逐一究竟具意見論理啓聞後稟處何如判付啓依回啓施行爲旀大抵道啓疎漏則甚疎漏兺除良發問也跋辭也泛忽無指的苟欲若此何必令道伯定査官會査乎傳謄前案一營吏足矣此啓本還下送此後獄案務從詳愼無或如前之爲事發關嚴飭爲良如敎
정조 13년
刑曹啓目李石山原情云云上項李哥兩班其矣父所葬處亟令本道本官摘奸狀聞後刻期掘移俾伸幽明事所供如此上裁何如判付啓觀此原情似不可以猥濫言論以强弱參以主客則其是非曲直不難區別而以一邊之言無以直決嚴飭山在官摘奸後尺量圖形仍令道伯具意見狀聞士庶雖曰無步數先葬古墳山如是偏近則後用者自可見屈而當初勒用委折亦不可不詳査決折此意竝以分付道臣爲良如敎
정조 13년
刑曹啓目粘連李彦一李連郁等原情云云上言之誣罔也土主之構陷也鄕會之勒成而難免武斷之罪固當從重是白如乎依道啓所論首唱造謀人及上言人段考律重繩以懲遐鄕奸頑之習何如判付啓竝只依回啓施行爲旀民俗雖曰不古凌犯土主乃至於此此豈等閑看過處乎該倅之能否姑舍是民而訐倅搆虛捏無武斷云云猶屬仞功造言之律亦失太輕令道伯親執嚴刑狀頭人直捧誣陷土主侤音後狀聞仍自本曹覆啓稟處以爲準法處斷之地爲良如敎
정조 13년
領府事鄭存謙箚曰伏以三陽回泰百祿鼎新太社親享虔誠旣格淸廟躬祼聖孝克伸間日冒寒徹曉將事淸蹕穩旋玉候冞康群情慶忭小大惟均仍伏念臣至今延喘莫非恩造而七年殘疾形骸已廢不得比數於生人之類未覲耿光已至二年又當新歲寤寐戀結益切犬馬之忱元朝起居之班如隔天上拊躬自悼有隕如瀉只以一縷尙存職秩自如寄命床簀徒費厚廩省覺時回惶恧交切加以積年廢禮常分盡虧而惟僭屑是懼尋常闕禮之箚亦不敢輒煩崇聽祇自泯蹙伏枕俟譴乃者又叨營門及寺監兼帶之任臣惝怳悚惕久益靡措雖以已所見帶之署言之緣臣天廢之疾久曠考積之典勢難仍蹲理固當遞況每當上辛親禋職在提擧之首跡阻駿奔之列罪不止於不職而已年前屢懇乞解誠出於萬不獲已豈意兼綰三任之除遽下於蓋惟將迫之日乎以其任則視前爲緊以其疾則如水益下實非尸居昏憒之喘所能照管至於軍門事務尤繁決不容虛縻暫冒宜卽據實陳懇仰祈體諒而向因少觸外寒危症簁劇痰壅搐發神識荒瞀數行文字無以締構淹延至此恬若固有食息不安如添一病玆敢冒死哀籲冀降處分伏乞聖慈俯垂鑑察矜臣已痼之疾不可以復起念臣兼管之務不可以久曠將臣所帶提調竝賜劃卽鐫免俾垂死殘喘得以安意就盡仍勘臣前後闕禮之罪以肅朝綱公私幸甚取進止答曰省箚具悉卿懇予亦不見卿久矣豈勝悵然所辭兼管職任過矣竝不允卿須安心愼攝仍傳曰此批答遣史官傳諭于鄭領府事
정조 13년
領敦寧洪樂性箚曰伏以親享利成聖孝克伸徹宵將事鑾蹕穩旋明禋致福玉體冞康伏不勝欽頌慶祝之至第臣昨控疾痛之呼未蒙體諒之恩而病情癃劇作一籧篨陪扈之班起居之列俱未趨參竟闕常禮私心之惶蹙已無可言國體之虧損尤當如何況再昨日中宮殿下湯劑議定何等至重至大之事而臣旣忝提擧之任未參議藥之際義分全虧誠禮俱缺有臣如此生不如死伏枕震慄如添一病臣於昏涔之中猶存省覺有不任憂慮耿結一心憧憧者玆敢冒陳焉臣向憑朝紙伏見坤殿所進藥料而心膽驚墜歷日焦灼繼伏聞有提調撤直之命尤切煎悶抑菀之忱此時用藥最宜無峻無緩十分愼重則當此逐日承候隨症製方之時提調之直宿不可不備員況可以竝與輪直而徑撤乎伏乞聖明亟寢撤直之命仍令依前輪直以盡審愼調護之方千萬幸甚若臣病伏不敢更煩而此非無妄之作實緣癃謝所致則復起爲人已矣無望奔走筋力殫竭心膂少效涓埃之報者是臣宿昔區區之願而末由自力莫伸寸誠臣之情私吁亦慼矣保護任重固不宜虛縻苟度矧今莫重議藥之日尤不可一刻暫曠也明矣緣臣賤疾不得備員未免爲事體之苟簡臣罪至此尤合萬殞不避瀆擾仰首申控惟願俯垂矜諒遞臣職而治臣罪以警具僚以安私分焉取進止答曰省箚具悉卿懇所陳事豈必然乎議藥之節自有提擧亦不必深慮卿須安心勿辭愼攝差待春和小間從便仕進爲宜仍傳曰此批答遣史官傳諭于洪領敦寧
정조 13년
左議政李性源箚曰伏以歲籥載新天休滋至社壇夙祈宸誠昭假太室親祼聖慕克伸連日勞動回鑾萬安下情憂慮之餘倍切忭怳之悃臣之濫叨匪據居然歲周無一建白無一裨益公然忝恩禮竊榮祿遇事茫昧當言則囁嚅一身之醜拙畢露四方之譏責日至夙宵愧懍如負大何且臣於年來心腸摧隕神爽震脫世念俱灰百疾交攻肝火內鑠而視聽暴昏風痰外注而腰脚全痿寢不能交睫食不能下咽昏昏床席與死爲隣誤恩忽降辭不獲命怵迫一出遂成盤礴而癃痼之疾已屬難醫種種形症如水益深平居迷瞀隨事顚錯少有動作喘喘欲絶似此貌樣雖冗司漫職無望供仕況此中書重任豈臣養病之坊而一向蹲冒不思引去畢竟絲毫莫效自速顚仆則螻蟻微命雖不足恤而豈所以仰承我聖上憫恤眷顧之德意也哉身不自有趨走爲恭扶曳䠥躃以迄于今而求解一念未嘗食息暫弛又於日昨素患痰癖之症挾感猝發胸膈互刺呼吸悶塞連灌藥物僅得少利身在享所不敢言病拚死駿奔幾乎僵倒及歸私次一倍添劇終晝叫痛不省四到蓋因積瘁成祟衰氣難支病遂乘虛其勢甚猛目下諸症萬分危惡時月之內蠢動無期惟有亟遞重務庶可少延殘喘噫臣之孑然窮命所仰戴者惟我殿下湯火鈇鉞惟上所使圖便丐閑義不敢出才具之譾劣非所言也處義之郞當非所恤也病之難强天實所廢雖欲黽勉末由也已上孤簡心之隆眷下負圖報之微誠撫躬悼歎生不如死玆敢力疾構箚仰首鳴號伏乞聖慈天地父母察臣癃廢之狀決難强策諒臣祈免之辭非出飾讓將臣議政之任亟許遞改以卒造化生成之澤不勝大願治箚將上之際卽伏聞景慕宮展謁有命嚴寒未解淸蹕屢戒而臣獨息偃在床起居之班陪扈之列俱未進身誠禮虧缺罪合萬殞乞賜重勘以警具僚焉取進止答曰省箚具悉卿懇首揆未出端揆尋單此時中書尙患其曠務際見卿箚辭何如是陳懇殆若期於必遞者然哉一時美痾自可勿藥寧或因此決歸所辭萬萬過矣卿須安心勿辭俟少間雖明日如可强來參宮班否則益加愼攝趁初十日常參出仕無負予虛佇之意仍傳曰此批答遣史官傳諭遣御醫看病
정조 13년
直提學金憙疏曰伏以三陽載回百祿鼎新方丘之禋事纔成太廟之享禮克擧回鑾萬康群情胥悅仍伏念臣以千萬無似之庸品叨千萬非分之濫職已多日矣日愈多而心愈懍當食而忘餐當宿而忘寢忽忽茫茫如癡如病誠以泰山之重非蚊可負隴斷之賤爲人所指而招損之戒生災之虞交亂于中故也噫瀛館之副學奎閣之直提是何等掄選也何等責任也雖使經術可以長論思文識可以備顧問者膺是選而當是任猶且却顧而逡巡如臣之蔑學無聞最居人下者尤豈有一分堪承之望哉況一時而侈再命一身而兼兩任華誥聯翩異渥隆重求之同朝殆無與比臣於是益復震駴罔知攸措而冠裳之加狙猿文繡之被土木其爲玷名器而羞廷紳極矣此在聖朝愼簡之道亦豈容如是耶臣之事殿下十有三載矣本末長短宜無逃於淵鑑之下而庇覆之德拂拭之恩愈往愈摯與天無極雖以臣之鹵莽滅裂而始焉玉署之冒據屢廁橫經之列終以直閣之厚任久當課講之役榮已過矣寵已至矣區區知足之義每切冥升之懼而今忽左兜右攬官益顯而任益重班益隆而責益深微分之踰濫私心之危厲當復如何祗緣牙牌體重不敢不章皇出肅而因仍盤礴寧有是理果然孽由自作罪合重勘薄罰只及於館職誤恩自如於閣任臣雖欲貪榮戀寵昧然承當無奈懍惕冞深慙恧之倍劇而適拘私故未卽陳章連値齋日今始仰暴伏乞天地父母諒微懇之非出例讓念重任之不可謬加將臣所叨職名亟許鐫改以安賤分以嚴公器不勝大願答曰省疏具悉卿其勿辭行公
정조 13년
知事趙㻐疏曰伏以歲籥載新寶籙無疆廟社親享玉體冞康臣民歡忭曷有其極仍伏念臣菲才賤品無所肖似幸際明時猥叨宰列前後踐歷罔非踰涯而涓埃未效蒲柳已萎時奉除旨引疾居多自念鳧雁之蹤無關於去就重以癃朽殘喘不可復擬於任使之末行且瀝血陳懇將爲永退之計矣不料千萬夢想之外歲首恩敎旣令該曹加饋饌物旋擢臣爲知中樞府事仍命如例肅拜於靈壽閣殊渥異數曠絶今古驚惶感激誠不省所措而我聖上股肱之思至擧臣亡第推以及於老而不死之身宸衷惻怛德音鄭重君臣契遇之隆天倫軫慰之篤有足以通幽明而感臣隣臣於此尤何以爲心涕泗被面自不覺其腸摧而聲咽也噫臣出身二十餘年雖在精力未盡衰之前論其材識自居下中只知承藉世蔭保守家訓期以懦拙之性毋貽門戶之羞平生所自矢在此而已向來冒竊已多冥升之愧及今峻秩益切濫躋之懼不惟辱名器而駭瞻聆亦豈不有乖於朝家愼簡之方乎臣自罹割半之痛形踽心疚世念都灰年頹病痼餘日無多雖欲竭誠盡力追逝者未卒之志報聖上罔極之恩其於老牛之鞭不起何哉九原有知必不暇於爲臣悲泣而結轖之冤愈不暝於今日恩綸之下矣臣怵分畏義顚倒肅命而摠府新銜又下此際恩召再臨飭敎繼降仍參陪班粗伸微忱而隨除輒膺悚赧尤深連値淸齋疏籲無路今始略陳肝膈之懇仰干聽卑之天伏乞聖慈天地父母俯察臣言之非出飾讓將臣新資收回誤恩以重官方俾安私分不勝幸甚答曰省疏具悉卿其勿辭行公
정조 13년
副校理韓用龜疏曰伏以歲籥載新天休滋至廟社親祼鑾蹕穩旋臣民歡祝曷有其極仍伏念臣本以愚鹵之姿偏蒙陶鑄之化出入瀛館數年于玆每奉華誥踰濫之懼感激之忱百倍他人第臣自來情踪實無復叨淸顯之望向來暫膺雖緣聲討之急目下新除又犯違傲之科惶懍轉甚鈇鉞是俟玆於召牌之下略暴微懇伏願聖明特賜鑑諒亟削臣非據之職仍治臣慢命之罪以肅朝綱以安賤分不勝幸甚抑臣至切之懇有不容自阻於孝理之下者臣之父母年迫八耋癃老之疾與日俱深而近年以來臣兄臣用和厚蒙自天之渥屢致專城之養菽水刀圭之資未嘗乏絶床褥綿綴之喘得以支保譬如姑荄之沾雨露西日之繫絲繩欲報聖恩河海莫量闔門感祝殞結是圖況臣兄解紱歲未及周顧何敢復有希望仰瀆崇嚴而第念臣最居兄弟之末偏受父母之恩而稟質虛脆疾病相仍賦命畸窮妻兒不保徒貽半生之憂慼重無一事之慰悅嗚呼臣父臣母之髮緣臣而盡白矣且臣性本疎朽拙於謀生至使口腹之累反添親心之煩惱未有志物之養少效子職之萬一古人所謂身有十年榮親無一日養正道臣今日情事也每見烏鳥之哺嗟以人而不如忽瞻崦嵫之景恐報暉之無日臣抱玆至懇一欲籲天而嚴畏趑趄迄至于今矣忽見歲色又改親年愈深自不覺寸草之情倍激于中敢此冒萬死瀝血陳懇伏乞聖慈俯垂矜憐特命選部畀臣一小邑獲遂便養之至願焉爲忠爲孝公私雖殊事君事親長短有日臣暗誦此語益不禁感涕之縱橫也省疏具悉疏辭下該曹稟處爾其勿辭察職
정조 13년
宗廟春享大祭親行敎是時亞獻官判府事金熤終獻官左議政李性源進幣瓚爵官吏曹判書李𡊠奠幣瓚爵官吏曹參議李洪載薦俎官戶曹判書徐有隣禮儀使禮曹判書沈豐之典祀官奉常正沈興永廟司令崔時淳宮闈令尙膳金相澤金壽光劉仁獐堂上執禮行副司直李祖源堂下執禮副司果李敬五第一室執尊副司果林道浩第二室執尊軍資正朴聖泰第三室執尊副司果鄭澤孚第四室執尊執義徐郁修第五室執尊副司果尹行履第六室執尊副司果李壽咸第七室執尊司僕正李祉永第八室執尊副司果鄭景祚第九室執尊副司果成鼎鎭第十室執尊副司果柳河源第十一室執尊副司果兪鉉章第十二室執尊副司果李太亨第十三室執尊修撰閔昌爀第十四室執尊副司果金履成第一室大祝副司果李尙度第二室大祝副司果李錫夏第三室大祝副司果徐配修第四室大祝副司果李益運第五室大祝兵曹正郞李遇濟第六室大祝副司果徐美修第七室大祝副司果金啓洛第八室大祝副司果李東稷第九室大祝副司果尹羽烈第十室大祝副司果鄭東觀第十一室大祝副司果洪義浩第十二室大祝副司果韓用龜第十三室大祝待敎金祖淳第十四室大祝副司果尹行任第一室祝史副司果張至顯第二室祝史兵曹正郞鄭觀輝第三室祝史副司果金孝眞第四室祝史副司果朴思默第五室祝史副司果金禧爕第六室祝史副司果趙恪第七室祝史兵曹佐郞李顯道第八室祝史兵曹佐郞李貞運第九室祝史副司果李升運第十室祝史副司果宋民載第十一室祝史副司果韓商新第十二室祝史副司果張至冕第十三室祝史副司果曺允遂第十四室祝史副司果徐邁修第一室齋郞副司果鄭來百第二室齋郞副司果朴瑞源第三室齋郞奉常判官朴奎淳第四室齋郞副司果朴載淳第五室齋郞副司果韓光植第六室齋郞副司果崔顯重第七室齋郞副司果申曮第八室齋郞副司果朴猷煥第九室齋郞副司果李羲觀第十室齋郞副司果閔師宣第十一室齋郞副司果尹之鉉第十二室齋郞兵曹正郞韓致應第十三室齋郞副司果朴宗正第十四室齋郞副司果尹悌東第一室捧俎官戶曹佐郞李周憲司僕僉正金思義濟用主簿洪㝡榮第二室捧俎官副司果朴宗珪工曹佐郞李學永長興主簿南公轍第三室捧俎官副司果李趾光敦寧判官鄭東保漢城主簿朴宗敬第四室捧俎官副司果李廷恢東部都事鄭斗榮長興奉事洪樂正第五室捧俎官典簿李集星中部都事金永聃司饔主簿第六室捧俎官司饔僉正朴宗榦刑曹正郞黃仁煦氷庫別提洪留浩第七室捧俎官忠勳都事吳泰詹刑曹佐郞李義玄平市主簿李憲膺第八室捧俎官工曹正郞兪漢純尙衣直長崔陽羽漢城主簿尹載伋第九室捧俎官軍資判官鄭文在掌樂主簿鄭可容義盈庫直長宋欽書第十室捧俎官戶曹佐郞洪樂敎尙衣主簿趙鎭大濟用副奉事尹光垂第十一室捧俎官副司果李永胄北部都事尹玄錫濟用奉事兪靖柱第十二室捧俎官副司果金宗範司僕主簿金在明南部都事洪彝浩第十三室捧俎官刑曹正郞趙景鎭濟用判官黃基玉典牲奉事金龍淳第十四室捧俎官繕工副正鄭國仁刑曹佐郞徐貞輔工曹佐郞朴彝源盥洗位禮曹正郞李鎭宅趙慶遠爵洗位典籍趙鎭井禮曹佐郞宋徵一亞終獻盥洗位典籍朴孝成掌牲令典牲主簿徐孺修協律郞掌樂正成穎贊者引儀崔珽金東覽謁者引儀成元柱謁者兼引儀李孝達贊引假引儀李英孝秦潚祭監監察申昔尹孝寬七祀獻官漢城庶尹丁載遠祝史禮曹佐郞朴尙春齋郞監役朴趾源功臣獻官司䆃僉正成雲柱祝史禮曹佐郞姜鳳瑞齋郞氷庫別檢吳在鎭永寧殿遣大臣攝行祭初獻官安春君亞獻官行副司直李聖圭終獻官行副司直洪秀輔薦俎官戶曹參議李敏輔典祀官奉常僉正許湜殿司令徐鼎淳宮闈令尙弧金鼎完尹成龜堂上執禮副司果朴長卨堂下執禮宗簿正安鼎大大祝副司果安策副司果申大尹副司果任希一副司果崔景岳祝史軍資直長李聖龜禮賓直長李明誠司宰直長李景壽宗簿直長申宅權平市直長柳範休齋郞司圃直長姜內贍直長李鳴運濟用直長柳烇內資直長閔光暹義盈奉事尹厚東捧俎官廣興奉事李義度中部奉事鄭在中廣興副奉事權熻繕工副奉事洪養默南部奉事李晩祥掌苑奉事李普源軍資奉事申光直內資奉事李榮祚氷庫別檢李鍾淑司饔奉事李宗明監役李顯民西部奉事徐季修典設別檢黃仁燾司饔奉事趙光存禮賓奉事金直休掌牲令典牲直長朴天維協律郞掌樂僉正鄭致綏贊者兼引儀趙翰逵謁者假引儀申大復贊引假引儀吳持常祭監監察朴喆源
정조 13년
己酉正月初七日辰時上御重熙堂禮房承旨入侍時行都承旨沈頤之假注書趙台榮記注官金鳳顯記事官李相璜以次進伏訖上命書傳敎曰旣灌以後誠敬不若入廟庭之初去夜大享惟迎神九成一從成數其外儀節多循省約切禁遲緩禮成反速於攝行此豈取便易而然誠恐誠或忽而敬或弛而以今番擧行笏記仍作親祭攝事通行之式事分付禮曹仍令本署載之謄錄昨欲別般申飭而特以廟內之故事近屑越姑已之大抵宗廟朝廷之儀自是人臣最先習容處近來大小朝會尋常筵席未見有趨蹌之人弊習成俗自位高年多者純是一套如年少名官初當駿奔之任何足深責日前祈穀祭親享時見右相之升降周旋不失磬折鳥蹌之義退謂諸臣俾各取則觀於昨日享班擧措取則姑舍是依舊駭瞻此無他自筵席出入不識趨蹌之儀故其弊至於莫重享班猶復稽緩今若一味任他其可曰有朝廷宗廟之儀乎第令廟堂先須知悉仍又另飭具僚又命書傳敎曰日前以作門人馬事飭敎何等嚴截則身爲將臣不惟不能修擧至於昨日所謂禁戢反歸駭瞻寧有如許道理初欲還宮時嚴處因大享利成雖姑參酌其在嚴師律尊紀綱之道決不可仍置訓鍊大將徐有大爲先越俸一等又命書傳敎曰豐基郡守今日政差出待下批明日一體辭朝上曰右副承旨入侍出榻敎賤臣承命出傳右副承旨洪仁浩進伏命書傳敎曰軍兵勞苦莫如近日再明且値犒饋明日景慕宮展謁時出番軍兵切勿磨鍊挾輦軍以金虎門入直軍六十名爲之禁軍入直二十人隨駕弘化門建陽門軍各八十名爲先後廂摠戎使只率三營入直標下軍都領留營留陣竝置之槍劍軍亦爲置之事分付又命書傳敎曰社壇動駕時作門紛拏自昔而然觀於故將臣張鵬翼祖孫之以訓將前後白衣從軍可知矣廟社事體旣無差等況設布帳之例聞亦中間乍爲旋寢大抵鍾沈橋層作門不若原環衛合頭作門故人馬之從傍突出勢似無怪此後社壇親享時設布帳依廟門外例爲之而環衛與作門等節地形亦不無掣礙之端令訓將論理草記稟處仍爲定式事分付又命書傳敎曰中官崔鳳佐令該府處之命退承史以次退出
정조 13년
己酉正月初七日辰時上御重熙堂戶房承旨入侍時行左承旨徐鼎修假注書趙台榮記事官李相璜金祖淳以次進伏訖上命書傳敎曰左承旨左副承旨許遞前望單子入之待下批牌招察任命退承史以次退出
정조 13년
行都承旨沈頤之坐直行左承旨李時秀坐右承旨趙衍德坐左副承旨洪仁浩坐右副承旨李書九坐直同副承旨韓晩裕坐注書金孝建病一員未差假注書趙台榮仕白慶楷仕直事變假注書李錫心仕
정조 13년
大殿王大妃殿惠慶宮中宮殿內閣政院玉堂翼日口傳問安答曰知道
정조 13년
藥房提調臣吳載純副提調臣沈頤之啓曰親祼太室聖孝克伸徹宵將事冒寒回鑾伏未審夜間聖體若何間日親享勞動旣多不瑕有所損之節乎臣等今日率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣矣曠行之餘粗伸誠禮豈或因此有損節乎卿等勿爲入侍可也
정조 13년
傳于韓晩裕曰下直守令留待
정조 13년
傳于韓晩裕曰出宮門路以協陽門爲之
정조 13년
傳于李時秀曰侍衛軍兵毛具
정조 13년
傳于沈頤之曰都承旨與下直守令入侍
정조 13년
沈頤之啓曰弘文提學吳載純牌不進推考傳旨今方捧入而人日製命下之後如是違牌事甚未安更卽牌招何如傳曰允
정조 13년
沈頤之啓曰藝文提學李秉模牌不進推考傳旨今方捧入而同參考試自是法典如是違牌事甚未安更卽牌招何如傳曰允
정조 13년
備忘記礪山都護府使李潤元柔院僉使權應稷兎城僉使黃道明豐山萬戶金時五吾老梁萬戶姜潤鳳廢茂山萬戶張載衡下直各長弓一張長箭一部片箭一部筒兒一箇賜給
정조 13년
傳于李書九曰藥房提調前望單子入之待下批牌招察任
정조 13년
內醫院提調前望單子入之尹塾落點
정조 13년
以原春監司狀啓三陟府使徐琢修催促下送事傳于李書九曰使之待城門開還官後草記事分付該曹
정조 13년
有政吏批判書李𡊠進參判李在學牌不進參議李洪載進右副承旨李書九進以高益擎爲掌令
정조 13년
兵批判書李文源進參判柳誼病參議朴宗岳病參知沈煥之入直進左副承旨洪仁浩進副護軍盧廷良李性吾宋益中副司直鄭好仁徐鼎修李鼎運姜垣曺喜有韓啓玉副司果沈銖高廷憲
정조 13년
以權中憲拿處傳旨傳于洪仁浩曰分揀
정조 13년
兩司前望單子入之持平權中憲申馥正言李遇濟落點
정조 13년
以校理李敬五副修撰徐美修林道浩牌不進罷職傳旨傳于沈頤之曰只推
정조 13년
吏曹口傳政事砥平縣監宋時淵燕岐縣監朴英源相換
정조 13년
事變假注書金初爕狀啓臣敬奉聖批更爲傳諭于果川下北面甕幕里領議政金致仁所住處則以爲昨承別諭冒上書啓而驚隕倘怳語失倫次尙庶幾俯賜鑑燭收還誤恩不意未踰日而批敎又下所以示眷待而曉迷闇俾爲進身之圖者委曲鄭重更出尋常噫臣之負殿下多矣而殿下則愍念臣指導臣至此以臣釁穢何敢當此擎讀以還聲淚俱失臣之得有今日實是天地父母罔極之德蹈湯赴火在所不辭則抗拒恩命宜若無知者豈有他哉負犯至重聲討尙嚴終逭三尺之誅敢思一步之動則臣恐欲其拭愆而反添放恣之案欲其塞謗而適增公議之激也生以殞首死期結草卽臣目下情事官職去就有非可論臣於此時惟願速就憲章少贖其罪云矣臣旣承偕入之命姑爲仍留之意馳啓
정조 13년
韓晩裕以兵曹言啓曰宣傳官李海範呈狀內去十二月內試射時得蒙直赴殿試之恩命所帶之職旣已南行窠依例遞改云今姑改差何如傳曰欲出文跡而未果李海範直赴帖令政院成給仍捧傳旨明日殿座宣傳官當爲備員其代口傳差出可也
정조 13년
兵曹口傳政事宣傳官金益淳
정조 13년
李書九以兵曹言啓曰羽林衛將尹養儉景福宮衛將金光兌俱以身病猝重時月之內無望供職呈狀乞遞宿衛領軍之將輪番之任不可久曠竝改差何如傳曰允
정조 13년
洪仁浩以義禁府言啓曰李光遇杖八十以公罪收贖照律草記批旨內如有公議各減一等事命下而李光遇無功議云矣敢啓傳曰知道
정조 13년
領議政金致仁疏曰伏以以月之正以日之良社壇太室次第親祼祈年伸慕玉體冞康小大歡忭齊獻封人之祝仍伏念臣罪可勝誅哉聖心震慼筵諭諄複而臣則昏懵若無省覺語言顚倒擧措駭妄未效驚憤之忱敢雜無嚴之奏嚴敎追下俟命金吾而事在旣退無路詳聞徒知累瀆之懼全昧泥首之義始若泛忽於莫重終又自歸於塞責一則死罪二則死罪是宜亟伏鈇鉞以正邦刑而乃殿下特垂天地之仁更加河海之恩不忍其任使餘喘一朝就戮曲費造化薄從譴責俾尋可生之路嗚呼臣之至今日視息於地上者是誰之賜也日月無幾恩宥遽下蕩滌敍用官秩如舊近侍踵臨慰諭勤摯臣未敢知此何擧也臣誠僭猥不敢措舌染筆稱揚罔極之德意而顧念臣身尙在死案未勘之中則雖欲毁棄廉隅一伸叩謝之忱然後退塡溝壑亦不可得也嗚呼尙何言哉臣受恩兩朝與天罔極垂死之年復叨重任黽勉低回積罪已多畢竟死期所迫心口互錯不忠無狀自陷罔測擧朝齊討爲世大僇臣雖冥頑苟偸一縷尙以何顔復見天日以臣之罪而倖逭王章任便居住固爲失刑之大況加以大匡舊秩議政前職復置於百僚之首天下寧有是耶顧今公議轉嚴院啓徼還臺章迭發藉使臣無他可言之情勢卽此而去就非所論也負大辟而法則不加辱謬恩而窮無所歸俯仰跼蹐此何人哉一向泯伏亦有所不敢玆不得不冒入文字仰暴血懇伏乞聖慈推生全之餘惠察危蹙之至情亟命召還史官鐫臣職秩仍令收司議臣當被之律俾公法終伸私心獲安千萬幸甚云云答曰省疏具悉卿懇日前敦諭略悉予意於卿豈有私好而然一則知無他一則必欲保前此予若不拔例擢用卿豈有許多狼狽惟其然矣是以復授卿獨不念酬答之道乎在卿今日之義無出勉膺二字予亦粗聞敬禮之方近日敦召豈或出於迫束待卿面對擬有備說者卿須深體虛佇之意卽日登途仍傳曰此批答遣承旨傳諭與之偕入
정조 13년
己酉正月初八日卯時上詣景慕宮擧動入侍時行都承旨沈頤之行左承旨李時秀右承旨趙衍德左副承旨洪仁浩右副承旨李書九同副承旨韓晩裕假注書趙台榮白慶楷記注官金鳳顯記事官李相璜一提學金鍾秀直提學金憙檢校待敎尹行任待敎金祖淳以次侍立上具翼善冠衮龍袍乘輿出協陽門上曰戶兵換房出駕前下敎上曰明日犒饋時雲寶劍以今日受點人仍用出駕前下敎由建陽門至明政門外降輿乘輦出弘化門由館峴至觀旂橋左通禮啓請降輦上降輦左通禮啓請乘輦上乘輦至景慕宮降輦所降輦乘輿時秀曰大駕未及入門雜人多有出入事甚駭然侍衛兵曹郞廳所當重勘而本院請推之外無他可施之罰何以爲之乎上曰拿處可也出擧條至齋殿外降輿入齋殿左通禮啓請外辦上出就板位行再拜禮詣宮內奉審訖還詣齋殿上曰左承旨入侍時秀進伏上命書傳敎曰左承旨持此御題與弘文提學偕往泮宮試取以來時秀曰弘文提學吳載純旣已承牌奎章閣提學金鍾秀藝文提學李秉模竝卽牌招同參考試何如上曰依爲之出擧條時秀曰守令署經事命下矣今日政新除授臺諫竝待下批牌招何如上曰依爲之先署經後謝恩可也出擧條時秀退出左通禮啓請外辦上出齋殿乘輿至宮門外降輿乘輦至觀旂橋左通禮啓請降輦上降輦左通禮啓請乘輦上乘輦上命書傳敎曰御題書下與承宣偕往觀旂橋下輦所祗迎後率諸生赴擧則承牌之文任莫尋在處移時駐輦尙不來待事未前聞不可無飭弘文提學吳載純罷職藝文提學姑未肅拜已承牌文任卽內閣提學也內閣提學金鍾秀與承旨偕往泮宮試取以來由館峴入弘化門至明政門外降輦乘輿由建陽門入協陽門仍御熙政堂上曰下直守令入侍出榻敎賤臣承命出與安州牧使李師濂礪山府使李潤元淳昌郡守尹守翼豐基郡守金履鉉萬頃縣令李輪龍崗縣令柳文養永柔縣令趙象存江陵縣監洪檢谷山縣監徐英輔平壤庶尹趙鎭明江東縣監姜世綸南平縣監李義進慈仁縣監韓永逵泰安縣監柳晦偕入進伏上曰進前各奏職姓名可也師濂等以次進奏訖上命頤之宣諭仍命退諸臣以次退出
정조 13년
己酉正月初八日未時上御誠正閣都承旨與下直守令入侍時行都承旨沈頤之假注書趙台榮記注官金鳳顯記事官李相璜驪州牧使權以綱咸從府使李周鳳鐵山府使洪百游昆陽郡守李運春瑞山郡守李觀成嘉山郡守朴宗和興海郡守李彦敬砥平縣監宋時淵龍仁縣監李祉源金溝縣監吳晉秀燕岐縣監朴英源鎭海縣監李宅觀陽智縣監李述源井邑縣監鄭東輔保寧縣監金尙源松禾縣監曺允邁靈山縣監李龜錫茂長縣監李宗爀陰城縣監申大羽彦陽縣監方處坤以次進伏訖上曰守令以次進奏職姓名七事可也以綱等以次仰奏訖上敎時淵曰爾是故贊善之子乎時淵曰然矣上曰爾有老母云今當將往乎時淵曰程道稍遠勢難將往矣上曰懷德附近邑何邑乎頤之曰燕岐似最近矣上曰砥平縣監宋時淵燕岐縣監朴英源相換出榻敎命頤之宣諭訖命守令先退命書傳敎曰右副承旨與下直察訪入侍賤臣承命出傳右副承旨李書九高山察訪金觀柱進伏上下詢職姓名敎曰爾之郵官無異外補而北路今値歉荒爾須殫竭以報萬一可也命觀柱先退上曰科次入侍出榻敎賤臣承命出傳行左承旨李時秀奎章閣提學金鍾秀對讀官校理閔昌爀檢校待敎尹行任待敎金祖淳以次進伏命鍾秀考券考訖以三下南岩老等以次出榜訖命書傳敎曰人日製居首進士南岩老直赴會試之次進士嚴耆給二分之次生員丁若鏞給一分次上進士南翼中等二人紙筆墨考例施賞上曰燕岐縣監宋時淵砥平縣監朴英源除朝辭赴任出榻敎命退諸臣以次退出
정조 13년
行都承旨具庠坐左承旨未差右承旨趙衍德坐直左副承旨洪仁浩坐右副承旨李書九坐直同副承旨韓晩裕坐注書金孝建病一員未差假注書趙台榮仕白慶楷仕直事變假注書李錫心仕
정조 13년
洪仁浩啓曰大司憲嚴思晩未肅拜執義徐郁修呈辭掌令高益擎持平申馥俱在外掌令一員持平一員未差監察茶時之意敢啓傳曰知道未肅拜呈告人許遞
정조 13년
李書九啓曰禁衛營將官來言今日本營軍兵日次私習云矣敢啓傳曰知道
정조 13년
李書九啓曰御營廳將官來言今日本廳軍兵日次私習云矣敢啓傳曰知道
정조 13년
傳于李書九曰侍衛軍兵毛具
정조 13년
傳于韓晩裕曰同副承旨馳詣受香所奉審摘奸以來
정조 13년
左副承旨洪仁浩狀啓臣敬奉聖批馳往傳諭于果川下北面甕幕里領議政金致仁所住處則以爲臣荐承恩諭轉益惶隘不得不冒上辭本悉暴危懇雖其呼籲之急言未暇擇庶幾肝膈之發誠或仰格瞻天引領顒俟處分不意近密之儼臨江外傳宣聖批所以俯察賤情開示聖意者字字敷心靡有餘蘊至於無他欲保之敎尤是罔極之恩言以臣釁穢何以得此擎讀未半聲淚俱失噫自古人臣被罪雖重及夫收敍而敦召則不敢自阻於君父者分義然也臣雖愚迷亦嘗粗聞若臣負犯直是死案而曾未幾何敍復如舊則是可以經勘言哉鎭日違命迷不知變者乃所以畏國法也重公議也非直爲一身地也未被當律之前尙以何顔復入脩門而承此面對備說之諭乎不敢晏然乃處今已入夜無以容旋謹於朝日進詣都門之外仰請嚴誅云矣大臣明日進詣城外臣旣承偕入之命仍爲隨往啓傳曰卽爲造朝事傳諭仍與偕入
정조 13년
韓晩裕啓曰卽者議政府錄事來言領議政金致仁伏見夜下疏批辭旨惶恐感泣不敢坐徼恩數進伏都門之外仰請鈇鉞之誅云係是大臣去就敢啓傳曰知道卽爲入侍事遣史官傳諭
정조 13년
左副承旨洪仁浩書啓大臣今方入侍臣則先爲入來之意敢啓傳曰知道
정조 13년
傳于李書九曰左承旨左副承旨入侍
정조 13년
備忘記永宗僉使尹範行下直長弓一張長箭一部片箭一部筒兒一箇賜給
정조 13년
以兵曹監軍單子傳于韓晩裕曰兵郞中抄啓文臣兼帶人改差與未差之代令該曹口傳差出待下批謝恩
정조 13년
吏曹口傳政事以鄭來百李益運朴載淳爲兵曹正郞
정조 13년
以忠淸監司狀啓今春水操令廟堂稟旨事傳于趙衍德曰今日內草記稟處
정조 13년
都承旨前望單子入之具庠落點
정조 13년
以承旨房望傳于李書九曰仍
정조 13년
兵曹口傳政事副司直沈頤之
정조 13년
傳于具庠曰常參無時任大臣則雖有原任入參之例事甚苟艱明日常參退定於再明日兼行次對
정조 13년
有政吏批判書李𡊠進參判李在學牌不進參議李洪載進右副承旨李書九進啓曰領議政金致仁許副事命下矣當爲置處而領敦寧一窠他大臣今方見帶本曹時無相當窠依例送西之意敢啓傳曰知道以金魯淳爲大司憲宋銓爲執義安鼎大爲掌令申大龜爲持平南必錫爲正言尹行任爲義城縣令
정조 13년
兵批判書李文源病參判柳誼病參議朴宗岳病參知沈煥之入直進同副承旨韓晩裕進啓曰前領議政金致仁樞銜先令入直堂上直爲下批事命下矣當爲隨品置處而領中樞一窠判中樞一窠他大臣今方見帶依例從座目領中樞府事鄭存謙降付加設判中樞其代金致仁領中樞下批之意敢啓傳曰知道領府事單金致仁判府事鄭存謙
정조 13년
具庠以禮曹言啓曰郊壇四孟朔遣禮郞看審有無頉自該曹草記事定式矣發遣郞廳風雲雷雨壇先農壇先蠶壇雩祀壇祈雨壇司寒壇漢江壇厲壇次第摘奸則各壇壇上俱爲無頉而先農壇墻垣土石間間剝落處待解凍卽爲修築先蠶壇北邊紅箭門傾仄箭木腐傷處竝卽修改事分付該監此後修掃看護等節着意擧行事各別申飭之意敢啓傳曰知道
정조 13년
具庠以弘文館言啓曰本館上番連日闕直事甚未安校理李敬五修撰徐美修副修撰林道浩旣有只推之命竝卽牌招以爲推移入直之地何如傳曰允
정조 13년
韓晩裕以吏曹言啓曰原春道監司李度默狀啓批旨內三陟府使徐琢修使之待城門開還宮後草記事命下矣三陟府使徐琢修纔已下送之意敢啓傳曰知道
정조 13년
趙衍德以備邊司言啓曰本司武郞廳權琇奔走勤仕已滿十五朔依例六品遷轉事捧承傳施行何如傳曰允
정조 13년
趙衍德以兵曹言啓曰去冬三朔能麽兒考講時都摠府經歷徐有鳳三次不通訓鍊院副正朴宗和主簿夫士敏都摠府經歷李國培刑曹正郞柳煥寅武臣兼宣傳官白泓鎭鄭欽成夏鎭李英大李厚培李潤默部將曺命集李思熤軍器寺主簿申弼厚等二次不通訓鍊院僉正李東榮判官金守基主簿張泰星金尙源武臣兼宣傳官金復淵部將洪格守門將陳景文等一次不通依定式竝從重推考何如傳曰允
정조 13년
李書九以兵曹言啓曰前佐郞尹永僖着帽帶入金虎門擊錚於閤門外渠雖帶軍銜冒入闕門肆然擊錚者究厥所爲萬萬驚駭其罪狀拿問嚴處莫重闕門不能禁飭致有此無前之擧臣方惶恐待罪而本曹入直郞廳令該府拿處當該守門將亦令該府照律嚴勘何如傳曰允當該堂上推考郞廳從重推考可也
정조 13년
己酉正月初九日卯時上詣春塘臺犒饋入侍時行都承旨沈頤之行左承旨李時秀右承旨趙衍德左副承旨洪仁浩右副承旨李書九同副承旨韓晩裕假注書趙台榮白慶楷記注官金鳳顯記事官李相璜一提學金鍾秀檢校待敎尹行任待敎金祖淳以次侍立上乘輿出協陽門由建陽門至春塘臺降輿陞座上命書傳敎曰其年已高十八年知申在古亦罕除夕日諸大臣入侍同年者三相卽此益知其潦倒行都承旨沈頤之都摠管除授牌招察任頤之退出上曰都承旨前望單子入之待下批牌招察任出榻敎賤臣承命持入上落點訖時秀曰新除授行都承旨具庠以前任瑞山郡守方在解由未出中何以爲之乎上曰勿拘可也出擧條時秀曰都摠管沈頤之時無職名令該曹口傳付軍職何如上曰依爲之出擧條命書傳敎曰藥房提調聞有實故許遞前望單子入之待下批牌招察任犒饋罷後上乘輿至靑陽門外上曰祗迎下直守令入侍永宗僉使尹範行松羅察訪李嗣萬長水察訪慶邦運承命進前上命範行等各奏職姓名範行等進奏上命時秀宣諭訖命退由建陽門入協陽門由宣化門還內諸臣以次退出
정조 13년
己酉正月初九日午時上御誠正閣左承旨左副承旨入侍時左承旨李時秀左副承旨洪仁浩假注書白慶楷記事官李相璜金祖淳以次進伏訖上曰領議政入侍出榻敎賤臣承命出與領議政金致仁偕入進伏致仁曰三陽泰開百福鼎臻臣不勝欣祝之忱歲後寒事益甚而社壇祈豐太廟親祼閟宮展拜連日勞動伏惟聖體若何上曰一樣矣致仁曰王大妃殿氣候若何上曰一樣矣致仁曰惠慶宮氣候若何上曰一樣矣致仁曰顒祝之餘伏聞撤直之命下情不勝抑塞之至矣上曰自初予則疑半信半不能自必況去月旣見血慙之後則事勢自不能不已矣上曰往事須不必提而使卿暫作江外之行者蓋以予若先不發之則正恐事端轉激將不知至於何境故也今於復起之後更無可言卿須安心善爲之也致仁曰臣死期將迫天奪其魄未有涓埃之報自陷萬殞之罪薄勘未幾收復旋下恩諭懇摯近臣踵臨臣感泣之餘義分是重廉隅猶輕冒沒顚倒至登筵席臣罪當萬戮法不容恕官職去就更無可言惟願亟被當律焉上曰卿之狼狽非卿之故當初予若不拔例擢用則卿自是退閒之人寧有是乎致仁曰負罪如臣孤恩如臣而具瞻之地昻然以平人自處則其如國綱何倫紀何伏乞亟罪其罪焉上曰今番之擧亶出格外予意豈徒然哉致仁曰聖敎及此臣敢不夷險竭蹶生死向前而目今臺評峻切國言喧騰抗顔視事萬無其理伏願殿下先刋職名以卒生成之澤焉上曰爲卿之地予或泛然見今止謗息鬧之道寧不如姑避之爲安而肅命之日因爲勉副曾有已例乎致仁曰臣昏耄殊甚未卽省覺而亦多有古例矣上曰卿懇旣如此無論前例有無今姑曲副以安其心矣致仁曰聖恩至此感泣銘鏤不知所達矣上命仁浩書傳敎曰進以禮退以禮卽敬大臣之意今日出肅今日曲諒豈不知近於遽然而筵席陳懇旣若此況目下止謗鎭囂莫先於姑許閒養如是然後又可以留處京第然則體諒爲急遽然之嫌有不暇顧領相所帶相職今姑許副以安大臣之心上曰大臣置處政事當日爲之出榻敎命書傳敎曰當寒出入亦屬軫念大臣置處雖有政命有難遲待東銓開政前領相樞銜先令入直堂上直爲下批此乃欲於今日肅命之意使之卽爲擧行命退諸臣以次退出
정조 13년
行都承旨具庠坐左承旨趙衍德坐右承旨朴天衡坐左副承旨洪仁浩坐直右副承旨李書九坐直同副承旨韓晩裕坐注書金孝建病一員未差假注書趙台榮仕白慶楷仕直事變假注書李錫心仕
정조 13년
洪仁浩啓曰大司憲金魯淳未肅拜執義宋銓掌令安鼎大高益擎持平申馥申大龜俱在外監察茶時之意敢啓傳曰知道
정조 13년
韓晩裕啓曰禁衛營將官來言今日本廳軍兵日次私習云矣敢啓傳曰知道
정조 13년
韓晩裕啓曰御營廳將官來言今日本廳軍兵日次私習云矣敢啓傳曰知道
정조 13년
具庠啓曰大司憲金魯淳牌不進推考傳旨今方捧入而今日常參兩司無進參之員更卽牌招何如傳曰允
정조 13년
傳于具庠曰承旨前望單子入之待下批牌招察任
정조 13년
傳于具庠曰觀此北伯開賑狀啓北關各邑待報來鱗次啓聞爲辭而北關則必有繡狀卿則不必每每疊陳待北關畢賑只以形止及都數開諒登聞事回諭
정조 13년
以輪對官望筒傳于具庠曰受點人以常參官進參
정조 13년
承旨前望單子入之朴天衡落點
정조 13년
李書九啓曰卽聞副司果尹永僖擅入闕門遽有閣外擊錚之擧雖未知有何情冤而身爲朝官作此無前之事已極驚駭臣等之常時不能檢飭誠萬萬惶恐而兵曹入直堂上從重推考郞廳及當該守門將所當重勘而本院請推之外無他可施之罰何以爲之敢稟傳曰近來閤門擊錚便作前例前有韓宗纘今有尹永僖若此則進善門外申聞鼓換作更漏之鼓可乎此蓋不識設鼓之本意有此越法之駭擧此後更有此等之弊先自兵曹入直堂郞重勘以此嚴飭論罪一款已於兵曹草記處分矣
정조 13년
洪仁浩啓曰卽者義禁府都事來言時囚罪人尹永僖今日捧供事命下而判義禁韓光會未肅拜同義禁金載纘身病同義禁李時秀未付軍職只有知義禁李文源一人不得備員擧行云判義禁韓光會同義禁金載纘竝卽牌招同義禁李時秀竝該曹口傳付軍職何如傳曰待明朝牌招
정조 13년
傳于洪仁浩曰承旨房仍
정조 13년
傳于洪仁浩曰軍士房承旨入侍
정조 13년
李書九以都摠府言啓曰今此親臨常參時寶劍侍衛不可不備員而都摠管李聖圭副摠管洪秉纘俱有身病都摠管沈頤之與兵曹判書李文源親娚妹相避二員未差寶劍侍衛將不得備員令政院急速稟旨變通相避與未差之代令該曹口傳差出以爲備員侍衛之地何如傳曰許遞與未差之代令該曹口傳差出可也
정조 13년
兵曹口傳政事都摠管鄭枋嚴思晩副摠管李玄老白東俊
정조 13년
傳于洪仁浩曰坐直承旨入侍
정조 13년
以咸鏡監司狀啓鏡城人物渰死事傳于李書九曰鏡城民八名渰死極爲矜惻當者生前如有還上身布一竝蕩減事回諭
정조 13년
以統制使狀啓今年春操依定式設行令廟堂稟旨分付事傳于韓晩裕曰水操異於陸操至於本道沿邑方有船粟之擧詰戎雖重此時役民實涉重難亦爲停止嚴飭各該邑鎭軍伍則着意點閱舟楫則實心修葺擧行勤慢卿其多岐摘奸最慢者狀聞論罪亦當觀勢發遣文備郞或繡衣按廉此意一體嚴飭
정조 13년
以全羅監司啓本曺命吉壓良之罪如法定配事傳于李書九曰所謂院任如在年久莫辨不必一一推捉令道伯從便査處事回諭
정조 13년
以平安監司啓本龍岡金泰善等行蹟令該曹稟處事傳于洪仁浩曰鐵山金盡澍實蹟旣如此何待回啓先施給復之典江界官婢瀟湘梅以賤妓事一夫夫死從死似此烈節前所罕聞況居是絶塞有此特行尤宜有拔例褒奬之擧特爲旌閭事回諭
정조 13년
洪仁浩啓曰卽者刑曹郞廳來言動駕時衛外擊錚人等所當三日內捧供而判書鄭昌順藥院進次堂例不得擧行云何以爲之敢稟傳曰令次堂擧行判堂兼帶藥院之任自在當遞之科許遞政官牌招開政擇差待下批牌招察任
정조 13년
吏批判書李𡊠式暇參判李在學受由參議李洪載進右副承旨李書九進以成德雨爲應敎沈頤之爲刑曹判書知春秋單沈頤之
정조 13년
兵批判書李文源進參判柳誼參議朴宗岳病參知沈煥之入直進左副承旨洪仁浩進以李柱國爲知事洪應辰爲同知具㢞爲都摠管金源爲羽林將吳正根爲五衛將李遇爲忠翊將洪泰一爲景福將副護軍爲徐郁修副司直鄭昌順嚴思晩副摠管具㢞
정조 13년
刑曹啓目粘殺獄罪人趙命得獄事査啓云云元犯趙命得段依前訊推期於得情干犯李彦星依本律勘配爲乎矣其嗾囑女人欺罔天聽之狀尤極絶痛令配所官待用刑嚴杖懲勵之意分付何如判付啓依回啓施行爲旀若嫂若妹之失行如許則羞極憤極極意下手在常情雖似無怪縛之打之至於致死區別償命焉可已乎況旀諸招各證旣歸於命得原情二字非可遽議令道伯姑先各別訊推期於輸款爲良如敎
정조 13년
刑曹啓目粘成希默原情係是山訟令漢城府拿處何如判付啓昨日因過齋前公事之委積終夕酬應乙仍于此公事未免循例判下是如乎大抵訟理一邊之說難以的從而山訟爲尤甚前此此等訟案未嘗直決立落而此訟段反是主客之別姑舍是所謂洪聖烈等之手勢也頭緖也可謂無良之亂民設置營邑尙不能懲一亂民致有呼冤者鳴錚之擧擧此反隅他訟之顔私害公可知其可曰能副特除之意乎該道臣爲先推考卽令親執詳査果如原情內辭緣則所謂洪哥諸人區別首從自首唱人嚴刑取服仍具意見論理狀聞後拿處爲旀近來諸道査啓稽滯莫甚自卿曹一竝刻期促飭又復過限各該道伯不可止於推考例勘以此意一體嚴飭爲良如敎
정조 13년
具庠以文禧廟營建廳言啓曰本廳堂上戶曹判書臣徐有隣與郞廳副司果李晩秀進詣本廟奉審則廟內外俱無頉處之意敢啓傳曰知道
정조 13년
以校理李敬五修撰徐美修副修撰林道浩牌不進罷職傳旨傳于具庠曰只推
정조 13년
具庠以弘文館言啓曰本館上番連日闕直事甚末安副校理韓用龜疏批已下卽爲牌招察任何如傳曰允
정조 13년
李書九以弘文館言啓曰本館上番連日闕直事甚未安校理李敬五副修撰徐美修林道浩旣有只推之命與新除授成德雨一體牌招以爲推移入直之地何如傳曰允
정조 13년
玉堂前望單子入之校理李太亨洪義浩副校理李遇濟李宗爕修撰徐郁修副修撰安策金啓洛落點
정조 13년
洪仁浩以兵曹言啓曰今正月十一日武臣賓廳武經講書日次而常參相値不得爲之之意敢啓傳曰知道
정조 13년
趙衍德以兵曹言啓曰本曹佐郞李貞運身病猝重屢度呈狀乞遞宿衛重地不可久曠今姑改差何如傳曰允
정조 13년
洪仁浩以兵曹言啓曰依下敎拘留罪人別監李在寬放送之意敢啓傳曰知道
정조 13년
李書九以備邊司言啓曰以忠淸監司洪檍春操請停狀啓今日內草記稟處事命下矣取見其狀本則以爲戎務雖重民事宜念今春水陸操及安興雙樹城操各鎭營將巡點等事特許停止使各其邑官門聚點俾戎事無闕民事得安請令廟堂稟旨分付矣昨年穡事之有違初料軍民之齎糧往來誠不可不念而旣有明年春操不當停之敎詰戎重務有不容一向曠廢水陸操及安興雙樹城操使之依例擧行各鎭營將巡點則旣行合操不必疊設姑令停止之意分付何如傳曰詰戎爲重久曠不可民隱非不念也春操之欲行蓋出於用大臣將臣確論也今見狀辭陳瘼如許況春操設行泝此三十年無過數次皆在屢豐之餘云到此削刻之嫌不可顧也依狀請停操各其邑操點拔例申飭俾有實效事分付湖西如此則兩南事勢亦未可遙度卽自本司措辭關問兩道道臣處參量民勢與民情從所見論理狀聞苟有可爲之力決不可一例請停竝以此意申飭行會可也
정조 13년
洪仁浩以都摠府言啓曰今日入直內三廳武兼禁軍及軍兵等中日習射請出標信傳曰試射相値後日次爲之
정조 13년
判府事金熤箚曰伏以帝德出震陽運回泰聖學對時而益隆景祿迓新而鼎臻區區之忱慶忭祈祝而方丘躬禋達宵冒寒太廟親灌徹宵將事純誠昭假玉體冞康益不勝欽頌讚歎之至臣之素患肥氣之疾近添血痢之症作止無恒氣力轉脫而不敢言病强策供仕且有月矣日昨陪班歸路中寒忒重疾勢暴緊頭顱若刺肢體如束內傷諸症乘時益肆落席叫楚殆不能支吾明日常參有命而以此㱡㱡末之自力噫歲首月正一初大朝會九卿咸簉百工聳瞻臣忝在大官之列偃便床笫獨阻班聯虧分闕禮罪實難貰病裏惶隕若無所容玆敢不敢瀆擾短箚自列伏乞聖慈俯垂鑑憐亟降威譴使賤分安而具僚警焉取進止答曰省箚具悉卿懇美痾似因積瘁深用悶念未簉常參豈足爲引卿須安心善攝仍傳曰此批答遣史官傳諭于金判府事遣御醫看病
정조 13년
知中樞府事李命植疏曰伏以三陽泰來諸福鼎至則百之慶於萬之基新年祈祝八域同聲迺者夙祈于太社躬祼于太廟展拜于閟宮鑾蹕穩旋玉體冞康下懷懽忭曷有其極仍竊伏念臣本以無似之賤濫蒙不世之恩前後揚歷涯分踰溢以至乎今玆輔國之命而極矣班資已窮位遇至隆又使之列賤名於耆舊之末覲寶牒於靈閣之上榮光焜燿瞻聆聳動雖云法例之固然亦豈譾劣之可叨感激隕越莫知攸措宜卽趨造恭伸舞蹈而一疾三載委頓床笫藥餌扶將縱有一縷延綿之幸腰脚痿廢若無尺地轉動之勢恩命之宿殆過乎旬祗謝之禮獨後於人竝與候班陪列而一未致身有臣如此何用生爲玆敢冒入文字仰請譴何乞賜重勘以昭法紀焉抑臣切有情懇復瀆崇嚴惟聖明少垂察焉臣質甚脆弱病亦癃痼數年以來遭罹罔測殘喘危蹤豈復有從宦之望而祗緣位廁卿宰進退莫由於私義恩深河海隕結已矢於微忱痛癢之切而有不敢言詆辱之至而或未暇恤容容默默亦已多矣式至于今犬馬之齒恰滿七十卽禮經致事之年也於是乎臣可得以言其私而陳其情乎臣素乏聲猷早竊科第立朝通籍幾四十年未有一毫裨補之圖徒荷兩朝陶鎔之恩風波之所盪而虛舟自在寵辱之若驚而崇秩遽致小器易盈弱力難持華銜腴職每聞命而驚惶貂冠犀帶輒撫躬而慙恧未嘗不三復有味於古人三揖一辭之訓而因循未決遲徊不去特以未老得閑猶係格外之私而然耳及玆年紀已邁禮防可據而若復顧戀寵祿蹩躃榮途冒進冥行不思變動則將致笑罵從他尤悔轉生無以卒承我聖上全保生成之澤而臣所以矍然而驚懍然而懼未敢蚤夜自安者也且夫人臣之所藉以事君者不出乎入而對揚嘉謨出而宣布四體以奏勞勩以效官守而臣則疾病如右情地如右雖在强壯之時尙難陳力而就列況於衰朽之年詎忍冒羞而彈冠將不免虛縻爵秩苟食廩祿蕭疎齒髮鍾漏不休博得四方之誚責十手之嗤點寧不悲且愧哉在臣之私固無足言亦豈不有愧於古聖王體群臣養廉恥之美政也哉與言及此自不覺首低而顔厚區區一念惟願謝却簪紱退修初服雖未能追前修之軌躅供後生之模畫亦可以偃仰閑地優游晩境不害爲桑楡之收也嗚呼隆恩未報明時便訣豈非此生之至恨而衷情所迫按住不得錢若水之急流勇退縱云晩矣歐陽脩之過限乞身尙可及之玆將肝膈之懇敢煩黈纊之聽伏惟天地父母仁深體下德著遂物特賜不肖之賤軀俾卒未盡之餘年許臣休致之請誠至榮也大幸也臣方攢手而祝之翹首而俟之臣無任瞻天仰聖披露顒望之至云云答曰省疏具悉卿之筋力强旺何言謝事卿其勿辭俟間肅命
정조 13년
副司直尹塾疏曰伏以泰運方來震陽將啓帀域臣民顒祝冞切伏況廟社躬祼宸誠彌篤信宿回鑾玉候愈康如臣垂盡之賤旣闕新舊候班又未參將事駿奔之列只有北望嗚泣而已仍伏念臣命途崎嶮長子元錫蚤夭無子次子玄錫年至三十四亦無子女到今臣之賤疾日漸危急欲定養孫於未暝之前而臣家累世孤孑無一袒免之親方此求得於遠族而幼學尹恒鎭有三子長則進士永儀次則前佐郞永僖又其次幼學永偉也其長子則初不可論而永僖永偉兄弟中臣屢度哀乞欲得螟嗣而恒鎭一向牢拒終不回意若非自朝家處分則萬無回心繼後之望玆不得不疾聲泣籲於天地父母之前伏乞聖慈俯憐臣將盡哀告之情更推存亡繼絶之仁永僖永偉兩人中特爲定名立後於臣之長子元錫俾臣家將絶之宗復有主祀之人千萬伏祝云云答曰省疏具悉卿之情理深可矜悶許令該曹指一回啓
정조 13년
刑曹判書沈頤之疏曰伏以歲籥載新景籙無疆社壇夙祈宸誠昭假太室親祼享儀利成閟宮展謁玉體冞康臣於是時猥叨近密獲瞻盛禮下情歡祝有陪恒品嗚呼臣之一身豈臣之自有者哉前後拯濟庇保之恩不啻父母顧復之慈猥越是懼雖不敢縷陳若其感結罔極之私庶幾天日之鑑臨臣平居攢手每驚此生之猶存中夜語心不禁感淚之濺枕至於南藩特授之日卽臣殫竭自效之地而未有塵露之報益積辜負之罪許多釁疣指不勝屈而惟殿下隨處包涵每事容貸俾得以穩享厚廩滾及瓜熟及夫納節歸來縮伏訟罪之中籌司兼管喉舌重任存祿如舊光寵赫然遂使感戴戀結之蹤獲伸依近日月之忱臣於此志願滿足榮幸已極雖卽日滅死更無餘憾則榮途一念初非臣夢寐所敢到而迺於前席昵陪之際摠管特擢之命忽隕自天臣魂𢥠汗瀉五內失守直欲鑽地而不可得也召牌踵下遁逃無路殿座未罷侍衛是急遂不得不拚棄廉愧抏顔承命處義之唐突臣亦自知公議之駭愕尤當如何噫亞卿之秩涯分已踰八座之班地望迥別則不可以久次論也況又積罪未勘隆恩反加忽以上卿峻秩容易畀之於千萬不肖之臣造化生成之澤雖無所不遍安有以臣而敢叨今日之寵命乎過福之災履滿之懼猶屬臣身不暇自恤而其爲累辱簡知玷汚名器大關朝政實非細故曾謂大聖人則哲之明乃有此過當之擧耶臣之從前忝竊罔非濫竽而不計顚仆惟命是趨生死夷險一聽上天則獨於此何敢費辭例讓重犯無嚴之誅而以此罪負叨此崇秩徒恃寵靈迷不知處致使官方緣臣而淆亂恩命由臣而屑越則區區去就奚但有關於一己之私而已也哉臣於治疏將上之際伏承秋曹除命此是古大司寇之任也陞秩屬耳又叨重任震剝之忱去而益切庚牌儼臨承膺無路不揆僭猥刳瀝肝血敢將惶隘罔措之情冒陳職秩收還之請伏乞聖慈亟賜處分使公器無濫賤分獲安不勝大願云云答曰省疏具悉司寇之任在卿箕喪勿辭行公
정조 13년
己酉正月初十日卯時上御春塘臺親臨試射入侍時右承旨趙衍德左副承旨洪仁浩右副承旨李書九假注書白慶楷記注官金鳳顯記事官李相璜待敎金祖淳以次進伏訖上命書傳敎曰歲已改矣目下民情比去冬何如內帑賑資用於餞迎之際始賑前賙救列邑各爲幾次捧糴果準量停之數而開倉後還分亦無穀物未精之歎乎各從所見詳細狀聞以紓宵旰之憂事令廟堂行會北伯及御史處又命書傳敎曰自有船粟運北之命念及嶺民何嘗一日弛心況今發運吉日在卽而春寒尙峭海程夐遠利涉之喜爲嶺民憧憧企企發運以後各其邑境內穩過形止令各該道臣續卽狀聞回泊時則以道內境內無事過去形止亦令狀聞事令廟堂三懸鈴行會嶺南伯處又命書傳敎口常參退定一日爲便將攝且在前領相出仕之前故耳今則前領相已解任矣期日又不可進退卿等所愼如可强必須來會事使備郞傳于左右相去就使卽回告該房又命書傳敎曰明日常參處所便殿爲之上曰刑曹參議前望單子入之出榻敎仁浩曰明日常參兩司當爲進參除在外外未肅拜呈告人員竝待開門牌招何如上曰依爲之出擧條仁浩曰親臨試射事體至重而應射內禁衛片箭則或有容奸鐵箭則間用助繩事甚駭然常時不能檢飭之失不可無警兵曹判書李文源推考禁軍別將任嵂亦爲從重推考何如上曰依爲之出擧條兵曹判書李文源曰一內禁軍金魯簡今春等試射時片箭不中衆目所覩而一矢與第三矢俱以得中封進事極怪訝其所射片箭使臣營校卒拾取以來考其刻名則三矢俱爲不中的實親臨試射何等嚴重而敢生用奸之計者萬萬痛惡禁軍金魯簡當該監的官及冶匠衛隷擧旗應鼓軍等竝出付攸司究覈得情依律重繩何如上曰依爲之出擧條命書傳敎曰一番內禁衛春秋試射卽復舊規奬後進之意而昨年以後未設爲三等聞渠輩元在鄕者尙今等待云故日子初以旬前出令特念期獵之意不憚煩勞今日臨試予意豈徒然哉然而射技不若前矢數不出此蓋久抛之致令兵判申飭勸課期有實效渠輩雖皆從事靺韋顧其地閥無非簪纓而以今日觀之鐵箭則助繩片箭則容奸至有兵判摘發請律之擧紀律姑舍是在渠輩廉恥能不愧赧赧容無地乎帳殿用情之發覺近所初有與其勘斷於目下莫若永久知戢之爲勝此後宣薦內禁衛試射奸情現發者雖於來頭除拜宣傳官之時正軸可否直置落科而載之本廳受敎去春等居首出身趙光纘去秋等居首出身成東一今春等居首額外出身李鍾三竝依定式加資閑良南志彧以忠壯之孫昨年等試射能以四中入格沒技外雖無賜第之例是年是人豈無闊狹之擧乎特爲直赴殿試命退諸臣以次退出
정조 13년
己酉正月初十日初更上御重熙堂坐直承旨入侍時左副承旨洪仁浩同副承旨李書九假注書白慶楷記注官金鳳顯記事官李相璜以次進伏訖上命書傳敎曰朝參姑未爲之明日常參時各司久任郞廳以常參官一體參班事分付又命書傳敎曰常參在明玉堂不備云未肅拜及在外人員竝許遞前望單子入之待下批牌招察任又命書傳敎曰纔以北道民事有令廟堂關問之命矣夜見道啓歲時別賑歲前救急其他條列纖悉詳備無異於臨視可謂不負委寄之責極可嘉也況以內下賑資別賑之外更饋於除夕前日道伯事尤得體始初設施已如是其仔詳來頭救活庶保無慮無以此褒諭爲一分放心之端益加慥慥克活南北關七十萬生靈則可紓宵旰憂勤之念須加惕念事回諭今當歲初元賑必已始之守令誠否自可別岐按査另行黜陟卿其以關以面申申警飭年前因守令自備之太夥多富民願納之勒懲出飭諭諄複今年本道亦不可不留意於撙抑之節竝須知悉入冬以後輪痛者無邑無之云頷顑之餘又遘疫癘塡壑之患推可知也昨夏以治療之式頒示京外亦勿以頒式稍久泛忽事一體回諭北伯處北關距南關雖曰稍間銜命以後未見一狀一啓之分曉者竝與前例條聞輒讓道伯遲鈍之病到處若此此不但萬萬未妥觀於尋常文簿擧行之稽忽可驗營賑凡事未必一一及時北關御史鄭大容從重推考此後使之猛惕事令廟堂關飭命退承史以次退出
정조 13년
行都承旨具庠坐左承旨趙衍德坐右承旨朴天衡坐直左副承旨洪仁浩坐右副承旨李書九坐直同副承旨韓晩裕坐注書金孝建病一員未差假注書趙台榮仕白慶楷仕直事變假注書未差
정조 13년
傳于李書九曰奉謨堂展拜更待下敎爲之
정조 13년
具庠啓曰玉堂備員間視事頉稟之意敢啓傳曰明日只晝講今日政以在京無故人差出
정조 13년
洪仁浩啓曰大司憲金魯淳未肅拜執義宋銓掌令安鼎大高益擎在外持平二員未差監察茶時之意敢啓傳曰許遞今日政差出
정조 13년
傳于李書九曰詞訟開坐旣命自今日如例擧行從二品亦有新資人左右尹中時帶摠管及有實病人竝許遞
정조 13년
具庠啓曰玉堂上下番俱空事甚未安今日政新除授玉堂待下批牌招以爲推移入直之地何如傳曰允
정조 13년
有政吏批判書李𡊠進參判李在學受由參議李洪載進右副承旨李書九進以申大升爲大司憲權裕爲執義趙星逵宋景煥爲掌令尹羽烈爲校理徐美修爲修撰沈興永爲副修撰權爲左尹兪恒柱爲知義禁朴猷煥爲兵曹佐郞崔重圭爲兵曹佐郞權䘩鄭東協爲司僕主簿司直權兪恒柱已上今加嘉善加資事承傳故校理朴在源贈副提學贈職事承傳左尹洪秉纘右尹權同義禁單兪恒柱
정조 13년
兵批判書李文源進參判柳誼參議朴宗岳病參知沈煥之入直進左副承旨洪仁浩進以申光輅爲宣傳官金履成爲文兼副護軍成德雨副司直李魯述李敬五鄭福煥副司果權裕林道浩徐美修及第韓光鑽成東一李鍾三已上內試射居首加資事承傳
정조 13년
韓晩裕啓曰大司憲申大升持平金鎔未肅拜執義權裕掌令宋景煥趙星逵在外持平一員未差監察茶時之意敢啓傳曰持平金鎔牌招茶時
정조 13년
正言前望單子入之李聖輪韓啓玉落點
정조 13년
韓晩裕啓曰校理尹羽烈修撰徐美修副修撰沈興永牌不進罷職傳旨今方捧入而校理洪義浩副校理李遇濟修撰徐配修傳旨未下副校理李宗爕在外副修撰安策受由玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰明日旣有晝講之命傳旨未下玉堂竝只推更爲牌招推移入直
정조 13년
以校理李太亨洪義浩副校理李遇濟修撰徐配修副修撰安策金啓洛牌不進罷職傳旨傳于韓晩裕曰只推更爲牌招
정조 13년
韓晩裕啓曰副校理李宗爕自鄕上來云一體牌招何如傳曰允
정조 13년
朴天衡啓曰事變假注書李錫心身病猝重勢難察任今姑改差何如傳曰允
정조 13년
李錫心改差代以金和鍾爲事變假注書
정조 13년
金和鍾在外代以申星模爲事變假注書
정조 13년
傳于趙衍德曰左承旨入侍
정조 13년
以承旨房望傳于韓晩裕曰仍
정조 13년
朴天衡啓曰別雲劍李時秀時無職名令該曹口傳付軍職何如傳曰允
정조 13년
兵曹口傳政事副司直李時秀
정조 13년
以獻納柳協基牌不進罷職傳旨傳于洪仁浩曰只推
정조 13년
具庠啓曰獻納柳協基旣有只推之命更卽牌招以爲常參進參之地何如傳曰允
정조 13년
刑曹參議前望單子入之李義綱落點
정조 13년
傳于洪仁浩曰新除授刑曹參議牌招察任
정조 13년
以禁府侍從以上定配別單傳于洪仁浩曰羅忠佐事其用意可知至於金載翼治聲頗聞聞其事實亦可謂容有可恕兩人罪名竝蕩滌李應爀事罰已行矣放送李家煥事不過循襲謬例具世勣事亦與不法有異竝放送餘則仍配
정조 13년
以慶尙監司狀啓晉州牧民家失火事傳于朴天衡曰被燒民戶至於此多聞甚矜惻原恤典外拔例顧助期於奠接事令廟堂行會該道
정조 13년
傳于具庠曰右副承旨入侍
정조 13년
以禁府都囚徒傳于洪仁浩曰保放罪人鄭信達令刑判與閔敬顯文案持去就議左右相仍令刑曹草記李東馨與李運彬無異俄筵亦有酬酢聞有九十老母何必還發乎定配分揀以奪告身放送
정조 13년
以刑曹都囚徒傳于洪仁浩曰丁若鎬決非常性人黑山島爲奴各別牢囚萬一疎忽鎭將難免其罪嚴飭道伯
정조 13년
以刑曹都囚徒傳于洪仁浩曰以上仍推未完決未錄啓之類皆令不多日內決折其中可以傅生者論理稟處
정조 13년
以刑曹待用刑之類開錄別單傳于洪仁浩曰竝依大臣議施行外方待用刑之類自本曹如難考出則三懸鈴行會使各後錄狀聞本曹錄啓文書亦有下敎者自今日三堂開坐可以啓稟者可以直決者卽爲擧行此判堂先卿亦於審理等錄囚時筵稟後有留宿本曹待畢擧行退去之例今亦依此爲之事使之知悉
정조 13년
具庠以禮曹言啓曰永禧殿歲首展謁草記傳曰旬前後擇入事命下矣卽令日官推擇則今正月初八日吉初九日拘忌初十日吉十一日拘忌十二日吉十三日吉十四日拘忌云以何日定行乎敢稟傳曰以十三日爲之可也
정조 13년
具庠以司僕寺內乘以一二提調意啓曰內乘吳應常母病甚重時日之間勢難入直而兩闕番次無以推移分排今姑改差其代卽令該曹口傳差出何如傳曰允
정조 13년
兵曹口傳政事以申光輅爲內乘
정조 13년
朴天衡以兵曹言啓曰今正月十三日大駕詣永禧殿展謁時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬軍三哨爲先後廂禁軍五番隨駕禁御兩營留陣其餘留營竝置之可也